Í gömlum ritum er Jóhannes skírari oft nefndur Jón eða Jóan skírari eða baptisti . Því passaði það fullkomlega að fæðing Jóhannesar skyldi tímasett þegar sólargangur væri sem lengstur . Í Evrópu er hún miðsumarshátíð , samanber leikrit Shakespeares , A Midsummer Night’s Dream sem á íslensku nefnist Draumur á Jónsmessunótt . Náttúrufar , atvinnuhættir og samfélagsforsendur hafa komið í veg fyrir að Jónsmessuhátíðin skipaði sama sess á Íslandi og annars staðar . Strjálbýli landsins gerði samkomur allar erfiðar og vegna skógleysis voru litlar forsendur fyrir því að halda miklar brennur á þessum tíma með tilheyrandi söng og dansi . Hlýrra veðurfar gerir það að verkum að vorverkum bænda er gjarnan lokið fyrir Jónsmessu og heyskapartíð ekki enn hafin . Það sem helst hefur staðið gleðskap á Jónsmessu fyrir þrifum er hve nálæg hún er þjóðhátíðardeginum 17. júní . En á móti kemur að sífellt fleiri kynnast Jónsmessuhátíðum erlendis , og betri efnahagur og styttri vinnutími eykur eftirspurn eftir skemmtunum þannig að krafan um gleðskap á Jónsmessu kann að styrkjast á næstu árum og áratugum .